[{"text_idx": "#000002", "text": "Mae llawer wedi croesawu ailgychwyn pe\u0302l-droed ar lefel genedlaethol, ond heb gefnogaeth bellach i glybiau pe\u0302l-droed ar lefel llawr gwlad, mae llawer yn ofni am ddyfodol y ge\u0302m."}, {"text_idx": "#000004", "text": "Er bod pe\u0302l-droedwyr yn haenau uchaf y ge\u0302m wedi cael chwarae\u2019n gystadleuol, nid yw clybiau yn yr haenau isaf yn gallu gwneud hynny eto, ac mae rheolwr ti\u0302m Tref Llangefni wedi mynegi pryder am yr \u201ceffaith y bydd yr absenoldeb hirfaith hwn o chwarae\u2019n gystadleuol\u201d yn ei gael ar ei chwaraewyr."}, {"text_idx": "#000005", "text": "Mae rheolwr ti\u0302m cyntaf Hotspur Caergybi yn adrodd bod plant lleol wedi \u201ccolli\u2019r awydd oedd ganddyn nhw cyn y cyfnod cloi i fod yn egni\u0308ol\u201d ac yn poeni am adran iau \u201cffyniannus\u201d y clwb."}, {"text_idx": "#000006", "text": "Dywed Mr ap Iorwerth y dylai Llywodraeth Cymru, wrth wrando ar yr alwad am fwy o arian, sicrhau bod hyn ar gael i gorff llywodraethu pe\u0302l-droed yng Nghymru, Cymdeithas Be\u0302l-droed Cymru. Wrth ddosbarthu\u2019r arian trwy\u2019r corff llywodraethu cenedlaethol, byddant yn gallu teilwra cefnogaeth ar draws clybiau neu gynghreiriau fel y gwelant yn dda, heb i glybiau unigol orfod cystadlu am arian yn erbyn cant o glybiau eraill ar draws llawer o wahanol chwaraeon."}, {"text_idx": "#000008", "text": "\u201cMae cynaliadwyedd clybiau chwaraeon ledled Cymru yn bryder gwirioneddol, a dim ond un enghraifft yw pe\u0302l-droed."}, {"text_idx": "#000009", "text": "\u201cMae clybiau pe\u0302l-droed lleol yn dweud wrtha i eu bod nhw\u2019n mynd i ddiflannu heb gefnogaeth ariannol. Bydd yr effeithiau canlyniadol yn gwneud Cymru yn llai egni\u0308ol, yn llai iach a gyda llai o gyfleoedd ar gyfer cenedlaethau\u2019r dyfodol."}, {"text_idx": "#000010", "text": "\u201cMae ti\u0302m chwaraeon lleol yn fwy na\u2019r gamp ei hun \u2013 mae\u2019n ymwneud a\u0302 dod a\u0302 chymunedau ynghyd, y buddion iechyd ac, wrth gwrs, bwydo talent i haenau uwch. Heb i glybiau symud ymlaen ar lawr gwlad, yn y pen draw bydd y ge\u0302m genedlaethol yn dioddef."}, {"text_idx": "#000013", "text": "\u201cFel clwb, rydyn ni, fel cymaint o rai eraill, mewn limbo ar hyn o bryd gan nad oes gennym ni syniad pryd y byddwn ni\u2019n cael chwarae pe\u0302l-droed cystadleuol eto. Mae dwylo CBDC wedi\u2019u clymu, a dweud y gwir, oherwydd ni allant roi\u2019r \u2018oce\u2019 inni chwarae gemau cystadleuol nes bod Llywodraeth Cymru yn cwrdd a\u0302 nhw hanner ffordd ac yn rhoi\u2019r amodau yn eu lle i ganiata\u0301u i hynny ddigwydd."}, {"text_idx": "#000014", "text": "\u201cRwy\u2019n poeni am yr effaith y bydd yr absenoldeb hirfaith hwn o chwarae\u2019n gystadleuol yn ei gael nid yn unig ar iechyd corfforol a meddyliol fy chwaraewyr a staff, ond ar gyfer clybiau ledled y wlad, a chyfranogiad cyffredinol mewn gweithgaredd corfforol hefyd, sydd mor bwysig i\u2019n iechyd a lles, yn enwedig ar adeg fel hon."}, {"text_idx": "#000017", "text": "\u201cMae angen i ni weld cynllun gweithredu clir ar gyfer dychwelyd chwaraeon cystadleuol gan Lywodraeth Cymru, a bod y gefnogaeth ariannol yno i\u2019w alluogi i ddigwydd os na allwn gael cefnogwyr am y tro. Mae lles corfforol a meddyliol fy chwaraewyr a staff yn dioddef oherwydd na allwn chwarae gemau cystadleuol, ac nid oes unrhyw gynllun y gallwn ei weld i ganiata\u0301u inni ddychwelyd yn fuan."}, {"text_idx": "#000019", "text": "\u201cI\u2019n chwaraewyr hy\u0302n, mae\u2019r effeithiau hynny hyd yn oed yn fwy, gan fod llawer yn teimlo pwysau darparu ar gyfer eu teuluoedd drwy\u2019r pandemig ar eu hysgwyddau hefyd ac rwy\u2019n poeni\u2019n fawr am yr effaith mae beidio chwarae\u2019n gystadleuol yn cymryd ar bawb yn ein cymuned chwaraeon . Nid wyf yn credu bod Llywodraeth Cymru yn sylweddoli pa mor ddifrifol yw\u2019r sefyllfa hon. Mae angen iddyn nhw weithredu i\u2019w ddatrys a gwneud hynny\u2019n gyflym.\u201d"}]